
	MANYLEB ASESU LEFEL 5 



	Enw’r Myfyriwr:
	     
	Rhif Adnabod y Myfyriwr:
	

	Rhaglen:
	BA(Add) 

	Modwl:
	Arwain y Dysgu: beth, sut a pham ydw i’n addysgu?

	Cod y modwl:
	ECAD5008C
	Cyfraniad at Asesiad Cyffredinol y Modwl (%):
	100%

	Darlithydd:
	Tom Cox
	Gwiriwr Mewnol:
	

	Teitl yr Aseiniad:
	Aseiniad ysgrifenedig sy’n gwerthuso’n feirniadol sut y gellir defnyddio Asesu ar gyfer Dysgu mewn cyfres o gyfleoedd dysgu i hybu cynnydd ar draws y meysydd dysgu a phrofiad a ddewiswyd. (4000 o eiriau) 
	Nifer y geiriau (neu’r cyfwerth):
	4,000

	Dyddiad cyflwyno:
	
 9/1/24

	Dyddiad dychwelyd marciau dros dro ac adborth ysgrifenedig:
	[bookmark: _GoBack]6/2/24

	Dull cyflwyno:
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd. (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno.

	Gonestrwydd academaidd / cyfeirnodi:
	Mae gonestrwydd academaidd yn ofynnol. Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.  





	
Deilliannau Dysgu’r Modwl 
(o faes llafur y modwl)

	
Ar ôl cwblhau’r modwl hwn yn llwyddiannus, dylai’r myfyriwr allu dangos y gallu i: 

· nodi rôl a chyfrifoldebau’r athro proffesiynol mewn perthynas â bod yn ymarferydd seiliedig ar dystiolaeth; 
· dangos dealltwriaeth ddatblygedig o natur gymhleth yr amgylchedd dysgu er mwyn darparu dysgu ac addysgu effeithiol; 
· sicrhau dealltwriaeth o arfer trawsffurfiol trwy gwrdd, profi, rhannu a gwerthuso arferion addysgegol mewn cydweithrediad. 







	
DISGRIFIAD O’R DASG



Teitl: Aseiniad ysgrifenedig sy’n gwerthuso’n feirniadol sut y gellir defnyddio Asesu ar gyfer Dysgu mewn cyfres o gyfleoedd dysgu i hybu cynnydd ar draws y meysydd dysgu a phrofiad a ddewiswyd. 

Nifer y geiriau ar gyfer yr aseiniad hwn yw 4,000 o eiriau.


Mae’r aseiniad hwn yn gofyn i chi werthuso’n feirniadol y defnydd a gynlluniwyd o Asesu ar gyfer Dysgu i gefnogi cynnydd disgyblion mewn cyfres o DRI episod dysgu sy’n datblygu sgiliau a dealltwriaeth plant ar draws TRI MDPh a nodir. 

Bydd hyn yn cynnwys dewis thema ar gyfer cyd-destun y dysgu, cynllunio’r TRI episod dysgu gan ddefnyddio templed cynllun gwers yr Athrofa, archwilio a chyfiawnhau eich penderfyniadau cynllunio yng ngoleuni’r llenyddiaeth a’r ymchwil cyfredol, gan ganolbwyntio’n benodol ar y strategaethau Asesu ar gyfer Dysgu a ddefnyddiwyd. Yna gwerthuso’u heffeithiolrwydd yn feirniadol i hybu cynnydd disgyblion yn y TRI MDPh a ddewiswyd.  

Dylai hyn gynnwys: 

· Cyfeiriad at ddarllen academaidd a dealltwriaeth o’r dewisiadau addysgegol i gynorthwyo’r dysgu a’r addysgu; 
· Enghreifftiau o arfer creadigol ac arloesol; 
· Cyfleoedd a ystyriwyd i ddefnyddio Asesu ar gyfer Dysgu a fydd yn llywio arfer ac yn sicrhau cynnydd. 

Darllen Hanfodol 

Mae’r aseiniad hwn yn gofyn i chi ddangos gwybodaeth a dealltwriaeth am ofynion a datblygiadau’r cwricwlwm newydd yng Nghymru a’ch bod yn deall egwyddorion ac arfer Asesu ar gyfer Dysgu. Gofynnir i chi hefyd ddangos gwybodaeth am gynnydd disgyblion. Mae deunyddiau darllen wedi’u rhoi ar Moodle a bydd y tiwtoriaid yn ychwanegu atynt. Rhaid i chi hefyd ddefnyddio deunyddiau darllen eraill y dewch o hyd iddynt yn annibynnol sy’n dangos gallu i fynd y tu hwnt i’r cynnwys a geir yn y modwl. 


Strwythur yr Aseiniad 
Mae’r adran hon yn awgrymu strwythur posibl ar gyfer eich aseiniad ond sylwch mai canllaw yn unig yw hwn; felly ni ddylech adael i'r canllaw gyfyngu ar eich ysgrifennu.  

Trwy gydol yr aseiniad, mae’n hanfodol eich bod yn cefnogi pob agwedd ar eich trafodaeth a’ch gwerthusiad beirniadol gan ddefnyddio darllen cefndir eang a manwl. Dylech osgoi gwneud honiadau heb eu cefnogi gan ddefnyddio ymchwil.

Cyflwyniad (oddeutu 750 o eiriau)

Mae rhai elfennau penodol i’r adran hon.  Yn gyntaf, dylech ddangos eich dealltwriaeth o’r hyn y byddwch yn ei drafod. Amlinellwch yn gryno yr hyn y byddwch yn ei archwilio yn yr aseiniad a pham. Gwnewch yn siŵr bod y darllenydd yn deall pwrpas yr aseiniad yn llawn a pham mae’n bwysig. Dylech hefyd roi amlinelliad o’r dosbarth neu’r grŵp o ddysgwyr y mae eich gwersi wedi’u bwriadu ar eu cyfer. Gallwch wneud defnydd o’ch gwybodaeth gyfredol o ddosbarthiadau y gallech fod wedi gweithio gyda nhw, neu yn syml amlinellu grŵp o ddysgwyr dychmygol y byddwch chi’n cynllunio’r gyfres hon o wersi ar eu cyfer. Yr hyn sy’n bwysig yw eich bod yn dangos eich ymwybyddiaeth o’r mathau o brofiadau dysgu a chynnydd a fyddai’n addas ar gyfer y grŵp hwnnw. Efallai y byddwch yn penderfynu cynnwys disgyblion sydd ag ADY a disgyblion mwy abl a thalentog, er enghraifft, gan gynllunio ar gyfer datblygiad y plant hyn yn ogystal. Dylai’r wybodaeth a ddarperir yn yr adran hon am y grŵp o ddysgwyr a ddewiswyd gennych gynnwys manylion megis eu hoedran/blwyddyn, dysgu blaenorol; lle’r gwersi hyn o fewn y cynllun gwaith cyffredinol ac unrhyw agweddau penodol ar y MDPh yr hoffech i’r dysgwyr ganolbwyntio arnynt. Yn yr adran hon, dylech hefyd amlinellu eich tri MDPh dewisol a rhoi rhywfaint o wybodaeth am bob un. Byddai’n fuddiol cynnwys ymwybyddiaeth o bwysigrwydd cynnydd disgyblion. 

Adolygiad o Lenyddiaeth (oddeutu 1,000 o eiriau)
 
Mae’r llenyddiaeth yn rhoi’r cyd-destun cefndirol ar gyfer y drafodaeth o’ch gwersi. Dylech ddangos eich bod yn deall y syniadau, yr ymchwil cefndir, y dulliau a’r cysyniadau allweddol sy’n gysylltiedig ag Asesu ar gyfer Dysgu. Yn yr adran hon, dylech hefyd drafod agweddau allweddol ar Asesu ar gyfer Dysgu a nodi mewn ffordd strwythuredig nid yn unig bwysigrwydd AagD, ond ei rôl o ran cynorthwyo cynnydd disgyblion. Pa dystiolaeth yn y llenyddiaeth sy’n cefnogi’r farn hon? A oes unrhyw un yn anghytuno ar agweddau ar Asesu ar gyfer Dysgu? Gall yr adolygiad o lenyddiaeth fynd i’r afael â rhai cwestiynau allweddol yn ymwneud ag AagD a gallai gynnwys trosolwg gwybodus a gefnogir o egwyddorion allweddol AagD. 

Dylech archwilio sut y gellid defnyddio AagD i gynyddu dealltwriaeth, sgiliau neu brofiadau dysgwyr, yn ogystal â’r modd y gallech chi, fel athro, ddefnyddio AagD yn eich cynllunio i hwyluso hyn. Yn yr adran hon, cofiwch ddefnyddio iaith ofalus a cheisio archwilio a thrafod syniadau yn hytrach na disgrifio yn unig. Dylai’r adran hon hefyd gynnwys trosolwg o AagD yng nghyswllt cwricwlwm Donaldson.  Gallai hyn gynnwys y datganiadau ar ‘Yr Hyn sy’n Bwysig’ ar gyfer eich Meysydd Dysgu a Phrofiad, yn ogystal â’r Camau Cynnydd.

Trafodaeth ar benderfyniadau cynllunio gwersi (tua 1,850 o eiriau) 

Yn yr adran hon, bydd angen i chi drafod eich cynlluniau ar gyfer y tri MDPh rydych wedi’u dewis yn ganolbwynt ar gyfer eich grŵp o ddysgwyr. Cyflwynwch bob MDPh a ddewiswyd gennych a rhowch resymwaith byr dros eich dewisiadau. Ar gyfer pob MDPh a ddewiswyd gennych, dylech egluro’r agwedd ar y MDPh y penderfynoch gynllunio ar ei chyfer, ynghyd ag esboniad o elfennau sgiliau, gwybodaeth neu brofiadau eich dysgwyr yr hoffech weld cynnydd ynddynt yn ystod yr episod dysgu. Gallech, er enghraifft, fod wedi dewis canolbwyntio ar Iaith, Llythrennedd a Chyfathrebu fel un o’ch Meysydd Dysgu a Phrofiad, gan ganolbwyntio’n benodol ar ddatblygu ysgrifennu disgrifiadol dysgwyr. Rhowch ddisgrifiad gwybodus o’r broses benderfynu a’ch helpodd i gynllunio eich episod dysgu gan gyfeirio’n glir at lenyddiaeth i gefnogi eich penderfyniadau. Hefyd yn yr adran hon byddwch chi’n archwilio’n fanwl y dulliau AagD rydych wedi’u dewis i gynorthwyo dysgu ac addysgu pob episod Dysgu. Cyfiawnhewch pam rydych chi wedi dewis strategaeth benodol ar bwynt penodol yn y wers. Pwy sy’n cytuno? Beth yw manteision pob dull? Pa agweddau mae angen bod yn ofalus â nhw? A oes rhywun yn anghytuno â’ch dewis o strategaeth AagD? Gallai’r adran hon gynnwys trafodaeth ar benderfyniadau yn ymwneud ag adnoddau, grwpiau, cymorth athrawon, holi, gwaith pâr, gosod tasgau, unrhyw ddeunyddiau gwahaniaethol ac ati. Eto mae’n bwysig eich bod yn gallu cefnogi eich dewisiadau addysgegol gan ddefnyddio ymchwil eang a manwl. (Dylech gynnwys cynlluniau ar gyfer pob episod dysgu yn eich atodiadau ar gyfer yr aseiniad hwn.)

Casgliad (oddeutu 400 o eiriau)

Yn yr adran hon, dylech drafod y broses o gynllunio eich episodau gan ddefnyddio AagD fel nodwedd benodol. Dylai hyn gynnwys esboniad o’r manteision y gallech eu gweld yn y broses, yn ogystal ag unrhyw gyfyngiadau neu gwestiynau posibl a allai fod gennych. Yn y fan hon mae’n bosibl y byddwch yn dymuno gwneud argymhellion pellach ynglŷn â defnyddio AagD yn yr ystafell ddosbarth ac ar draws yr ysgol. Dylid dod i’r casgliad hwn ar sail eich trafodaeth o’r llenyddiaeth a’ch gwersi. 

Atodiadau (NID yw’r adran hon yn cyfrif tuag at eich cyfrif geiriau.)

Rhowch eich TRI chynllun gwers / sesiwn yma. Gwnewch yn siŵr eich bod yn defnyddio cynllun gwers / sesiwn cyfredol yr Athrofa. 



	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt. Dylech ddarparu tystiolaeth i ddangos eich bod wedi cael mynediad at ystod briodol o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau. Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio cyn lleied â phosibl. Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn. Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, yn cynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 

Canllawiau penodol i'r asesiad hwn: 
[bookmark: WfCopyCase]Sicrhewch eich bod yn canolbwyntio eich darllen ar lenyddiaeth academaidd e.e. llyfrau, erthyglau, cylchgronau a dogfennau sy’n trafod y Meysydd Dysgu a Phrofiad a ddewiswyd gennych, addysgeg effeithiol ac Asesu ar gyfer Dysgu. Dylai fod cyfuniad o awduron allweddol yn y maes a ffynonellau pwysig. Mae’r llawlyfr modwl yn cynnwys eich rhestr ddarllen gychwynnol, fodd bynnag gallwch hefyd gynnwys trafodaeth ymarferwyr o unrhyw ddiwrnodau ‘PROFI’ yn rhan o’r pontio, neu flogiau addysgol ac ati. Dylech anelu at gynnwys amrywiaeth o ffynonellau dibynadwy gan osgoi gorddibyniaeth ar un ffynhonnell benodol. Wrth drafod cefndir AagD, byddai’n fuddiol cyfeirio at Black a William (‘Inside the black box’ ac ati). Gwnewch yn siŵr bod y prif awduron yn y maes yn cael eu cynnwys yn eich ffynonellau megis D. Royce Sadler, M. Ross, C. Dweck, er enghraifft. Ceisiwch ddatblygu ansawdd y drafodaeth yn hytrach na’i hyd. Sicrhewch eich bod yn cynnwys rhestr gyfeiriadau ar ddiwedd eich ysgrifennu, gan ddilyn y canllaw yn llawlyfr Cyfeirnodi Harvard y Drindod Dewi Sant.




2. Sgiliau Gwybodaeth a Dealltwriaeth
Ar lefel 5, dylech allu dangos: gwybodaeth gadarn a dealltwriaeth feirniadol o gysyniadau ac egwyddorion sefydledig y maes pwnc a’r ffordd y mae’r egwyddorion hynny wedi datblygu; gwybodaeth am y prif ddulliau ymholi yn y ddisgyblaeth.  Mae gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech allu esbonio’r damcaniaethau, y cysyniadau, ac ati yn ystyrlon i ddangos eich dealltwriaeth.  Hefyd bydd eich marc/gradd yn amodol ar y graddau rydych yn arddangos eich gwybodaeth a’ch dealltwriaeth.  

Canllawiau penodol i'r asesiad hwn: 
Dylech ddangos gwybodaeth a dealltwriaeth glir o egwyddorion Asesu ar gyfer Dysgu. Byddai’n fuddiol cyfeirio at  y pedair agwedd allweddol ar Asesu ar gyfer Dysgu (Rhannu meini prawf gyda dysgwyr, holi/sgwrsio o ansawdd da, adborth o safon, asesu gan gymheiriaid/hunanasesu) a dangos dealltwriaeth ohonynt. Sut mae’r strategaethau a ddewiswyd o fewn eich episodau dysgu’n cysylltu ag un neu fwy o’r agweddau hyn? Dylai eich ysgrifennu wneud yn glir pam mae’r wybodaeth asesu a geir trwy’r dulliau a gynlluniwyd gennych yn bwysig i’r plentyn ac i’r athro.  Dylai eich ymateb ddangos gwybodaeth a dealltwriaeth briodol nid yn unig o AagD, ond hefyd y Meysydd Dysgu a Phrofiad a ddewiswyd a’r dulliau addysgegol a gynlluniwyd i gefnogi’r dysgu a’r addysgu. 




3. Sgiliau Gwybyddol a Deallusol
Dylech allu dadansoddi gwybodaeth yn feirniadol, a chynnig atebion i broblemau sy’n deillio o’r dadansoddi hwnnw, yn cynnwys gwerthuso’n feirniadol addasrwydd gwahanol ddulliau o ddatrys problemau. Rhaid i’ch gwaith gynnwys tystiolaeth o feddwl rhesymegol, dadansoddol, gwerthuso a synthesis. Er enghraifft, archwilio a thorri gwybodaeth i lawr yn elfennau, gwneud casgliadau, casglu, cymharu a chyferbynnu gwybodaeth.  Golyga hyn na ddylech ddisgrifio ‘Beth’ yn unig! Ond hefyd cyfiawnhau: Pam? Sut? Pryd? Pwy? Ble? Ar ba gost? Rhaid i chi bob amser ddarparu cyfiawnhad/tystiolaeth ar gyfer eich dadleuon a’ch barn.  Mae darparu tystiolaeth eich bod wedi adfyfyrio ar syniadau pobl eraill yn y maes pwnc yn hanfodol os ydych am gyflwyno dadl resymegol a gwybodus o fewn eich gwaith.  Yn ogystal, dylech ddarparu tystiolaeth o’ch gallu i ffurfio barn gadarn a dadleuon argyhoeddiadol trwy ddefnyddio data a chysyniadau, ynghyd â dealltwriaeth o’r cyfyngiadau ar wybodaeth, a’r modd y mae hyn yn dylanwadu ar ddadansoddiadau a dehongliadau. Mae casgliadau cadarn, dilys yn hanfodol ac mae’n rhaid iddynt ddeillio o gynnwys eich gwaith.   Pan bo’n berthnasol, gellir cynnig atebion ac argymhellion amgen.

Canllawiau penodol i'r asesiad hwn: 
Mae angen i chi ddangos eich bod yn gallu defnyddio eich darllen i wneud penderfyniadau gwybodus. Byddwch yn glir ynghylch pam rydych wedi dewis dull penodol ar gyfer grŵp penodol o ddysgwyr yn seiliedig ar eich dealltwriaeth o gysyniadau allweddol AagD. Dylai eich ymateb gynnwys gwerthusiad beirniadol o’r damcaniaethau sy’n cefnogi’r dulliau addysgegol a ddewiswyd ac a gynlluniwyd, a’r strategaethau AagD a ddefnyddiwyd ym mhob episod dysgu. Nodwch yn glir y manteision a’r heriau posibl a allai ddigwydd wrth drafod y strategaethau a fabwysiadwyd yn yr episodau dysgu. Pan fo’n briodol, dylai’r ysgrifennu gynnwys dadansoddi a gwerthuso beirniadol o ddarllen cefndir eang a manwl. Gwnewch yn siŵr eich bod yn cefnogi ac yn cyfiawnhau’r dull addysgu a ddewiswyd ar gyfer pob episod dysgu AagD gan gyfeirio at ymchwil a theori lle bo modd. Ewch ati i gryfhau eich trafodaeth academaidd trwy ystyried safbwyntiau gwrthgyferbyniol a all fodoli mewn perthynas â’r strategaethau arfaethedig ar gyfer addysgu.   




4. Sgiliau Ymarferol
Ar lefel 5, dylech allu defnyddio ystod o dechnegau sefydledig o fewn y ddisgyblaeth, a chymhwyso cysyniadau ac egwyddorion gwaelodol y tu allan i’r cyd-destun lle y’u hastudiwyd yn gyntaf, gan gynnwys, pan fo’n briodol, gymhwyso’r egwyddorion hynny mewn cyd-destun cyflogaeth. Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau, y gall rhai ohonynt fod yn greadigol.  Mae hyn yn debygol o gynnwys, er enghraifft, defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn rhai eraill sy’n seiliedig ar feini prawf datganedig.  Dylech ddangos ymwybyddiaeth o gyfyngiadau cysyniadau a theorïau wrth eu cymhwyso mewn cyd-destunau penodol.

Canllawiau penodol i'r asesiad hwn: 
Dylai’r penderfyniadau addysgu a chynllunio y byddwch yn eu harchwilio yn yr aseiniad hwn ddangos eich gallu i wneud penderfyniadau gwybodus, y gellir eu cyfiawnhau yn yr ystafell ddosbarth, sy'n addas i'r dosbarth a'r bwriad dysgu. Dylech gynnwys TRI chynllun sesiwn/gwers sy’n manylu’n glir y gweithgareddau, tasgau, profiadau a strategaethau a ddefnyddir i gyflwyno’r episodau dysgu. Gwnewch yn siŵr bod y dulliau ymarferol a gynllunnir yn bodloni’r dysgu a ddymunir ac a fwriedir, heb wallau amlwg o ran dealltwriaeth o’r dewisiadau addysgegol, yn enwedig y rhai sy’n ymwneud â’r strategaethau AagD a drafodwyd. 




5. Sgiliau Trosglwyddadwy ar gyfer Bywyd ac Arfer Proffesiynol  
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer cyfrifoldeb personol a gwneud penderfyniadau.  Mae hyn yn cynnwys dangos: datblygiad proffesiynol i wella sgiliau presennol a chaffael cymwyseddau newydd a fydd yn eich galluogi i ymgymryd â chyfrifoldeb sylweddol o fewn sefydliadau; eich bod yn gallu cychwyn a chwblhau tasgau a gweithdrefnau, boed yn unigol a/neu’n gydweithredol; eich bod yn gallu defnyddio cyfryngau priodol i gyfleu gwybodaeth, dadleuon a dadansoddiad yn effeithiol ar amrywiaeth o ffurfiau i gynulleidfaoedd arbenigol ac anarbenigol; rhuglder mynegiant; eglurder ac effeithiolrwydd o ran cyflwyniad a threfn. Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.


Canllawiau penodol i'r asesiad hwn: 
Nid yn unig y dylai strwythur y gwaith a gyflwynir gennych gynnwys yr agweddau a nodir uchod, dylid hefyd ei gyflwyno ar ffurf trafodaeth a ystyriwyd yn ofalus ac yn rhesymegol wrth gyflwyno’r wybodaeth hon. Gwnewch yn siŵr eich bod yn cyfathrebu’n effeithiol, yn defnyddio iaith academaidd broffesiynol, geirfa addas a’r defnydd cywir o atalnodi oherwydd mae’r rhain yn agweddau sy’n ddisgwyliedig yn yr ymateb. Dylech gynnwys cyfeirnodi cywir a sgiliau ysgrifennu academaidd a sicrhewch eich bod yn cadw at y cyfrif geiriau a neilltuir. Cymerwch ofal gydag aralleirio academaidd a gwnewch yn siŵr fod naws yr ysgrifennu’n briodol. 
Gwnewch yn siŵr eich bod yn prawfddarllen eich gwaith i sicrhau cywirdeb ac ystyriwch y ffordd orau o strwythuro eich syniadau, yn enwedig wrth drafod eich gwersi. 

	
     FFURFLEN ADBORTH MYFYRWYR



Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau. Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.

	Meini Prawf Asesu Generig 
	Marciau sydd ar gael
	Marciau 
a ddyfarnwyd

	1. Sgiliau Ymgysylltu â Llenyddiaeth

	
	

	





	
	

	
	
	

	2. Sgiliau Gwybodaeth a Dealltwriaeth

	
	

	





	
	

	
	
	

	3. Sgiliau Gwybyddol a Deallusol

	
	

	





	
	

	
	
	

	4. Sgiliau Cymhwyso Ymarferol

	
	

	





	
	

	
	
	

	5. Sgiliau Trosglwyddadwy ar gyfer Bywyd ac Arfer Proffesiynol

	
	

	



	
	

	
	
	



	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.)
	Cosbau Cyflwyno’n Hwyr (ticiwch os yw’n berthnasol)
	%

	
	Hyd at wythnos yn hwyr (uchafswm o 40%)
	
	

	
	Dros wythnos yn hwyr (0%)
	
	









	MEINI PRAWF ASESU GENERIG



	Lefel 5

	Yn unol â’r Framework for Higher Education Qualifications, ar ddiwedd Lefel 5 disgwylir y bydd myfyrwyr wedi datblygu gwybodaeth gadarn a dealltwriaeth feirniadol o’r cysyniadau a’r egwyddorion sefydledig yn eu maes astudiaeth, ac o’r modd y datblygwyd yr egwyddorion hynny.   Byddant wedi dysgu cymhwyso’r cysyniadau a’r egwyddorion hynny’n fwy eang y tu allan i’r cyd-destun lle y’u hastudiwyd yn gyntaf, gan gynnwys, pan fo’n briodol, cymhwyso’r egwyddorion hynny mewn cyd-destun cyflogaeth. Bydd ganddynt wybodaeth am y prif ddulliau ymholi yn y maes pwnc, a gallu i werthuso’n feirniadol ddulliau gwahanol o ddatrys problemau.  Byddant yn meddu ar ddealltwriaeth o'r cyfyngiadau ar eu gwybodaeth, a’r modd y mae hyn yn dylanwadu ar eu dadansoddiadau a’u dehongliadau.  Byddant yn gallu defnyddio ystod o dechnegau sefydledig i gychwyn ac ymgymryd â dadansoddiad beirniadol o wybodaeth, ac i gynnig atebion i broblemau sy’n deillio o’r dadansoddiad hwnnw. Byddant yn gallu cyfleu gwybodaeth, dadleuon a dadansoddiad yn effeithiol ar amrywiaeth o ffurfiau i gynulleidfaoedd arbenigol ac anarbenigol, a defnyddio technegau allweddol y ddisgyblaeth yn effeithiol.  Byddant yn gallu ymgymryd â hyfforddiant pellach, datblygu sgiliau cyfredol, ac ennill cymwyseddau newydd a fydd yn eu galluogi i dderbyn cyfrifoldebau sylweddol o fewn sefydliadau.  Bydd ganddynt y rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer cyfrifoldeb personol a gwneud penderfyniadau. 



	Lefel 5
	METHU
	METHU FFINIOL 
	BODDHAOL
(3ydd / Llwyddo)
	DA
(2.2 / Llwyddo)
	DA IAWN
(2.1 / Teilyngdod)
	ARDDERCHOG
(1af / Rhagoriaeth)
	EITHRIADOL
(1af / Rhagoriaeth)

	Categori 
	0-29%
	30-39%
	40-49%
	50-59%
	60-69%
	70-84%
	85-100%

	Ymgysylltu â llenyddiaeth (gan gynnwys darllen, cyfeirnodi,
confensiynau academaidd a
gonestrwydd academaidd 
	Fawr ddim neu ddim tystiolaeth o ddarllen a/neu mae dibyniaeth ar ffynonellau amhriodol. 
Safbwyntiau a chanfyddiadau heb eu cefnogi a ddim yn awdurdodol.
Defnyddir arferion cyfeirnodi mewn modd anghydlynol neu ar y cyfan maent yn absennol.
	Ymgysylltu gwael â darllen hanfodol.  Dim tystiolaeth o ddarllen ehangach.  Yn dibynnu ar ffynonellau amhriodol, a/neu yn defnyddio ffynonellau’n ddiofal. Yn ddibynnol iawn ar wybodaeth a gafwyd drwy gyswllt â’r dosbarth.  Defnydd anghyson a gwan o gyfeirnodi. 
	Ymgysylltu ag ystod gyfyngedig o ffynonellau perthnasol a chredadwy ar y cyfan. Peth esgeulustod a mân wallau. 
Arferion cyfeirnodi’n amlwg ond heb eu cymhwyso’n gywir nac yn gyson bob tro. 
	Ymgysylltu ag ystod briodol o lenyddiaeth, yn cynnwys ffynonellau a gyrchwyd yn annibynnol.  Rhywfaint o orddibyniaeth ar destunau.  Gall y cyfeirnodi ddangos mân anghywirdebau neu anghysonderau. 
	Ymgysylltu ag ystod eang o lenyddiaeth, yn cynnwys ffynonellau a gyrchwyd yn annibynnol. 
Detholiad o ffynonellau perthnasol a chredadwy.  Defnydd da iawn o gyfeirnodi, â fawr ddim/dim anghywirdebau neu anghysonderau.
	Ymgysylltu ag ystod helaeth o lenyddiaeth berthnasol a chredadwy.  Yn cymhwyso cyfeirnodi’n gyson gywir.  
	Ymgysylltu eithriadol ag ystod helaeth o lenyddiaeth berthnasol a chredadwy.  Sgiliau cyfeirnodi lefel uchel wedi’u cymhwyso’n gyson.

	Gwybodaeth a  dealltwriaeth (Gwybodaeth gadarn a dealltwriaeth feirniadol o’r cysyniadau a’r egwyddorion sefydledig yn eu maes astudiaeth; gwybodaeth am y prif ddulliau ymholi yn y ddisgyblaeth.) 
	Bylchau mawr yn y wybodaeth gyda dealltwriaeth anfoddhaol, anfeirniadol o’r deunydd pwnc.  Llawer o ddeunydd amherthnasol.   Anghywirdebau sylweddol. Dealltwriaeth ddiffygiol iawn o’r prif ddulliau ymholi yn y ddisgyblaeth. 
	Gwybodaeth ddarniog, gyda dealltwriaeth feirniadol arwynebol yn unig.  Rhai anghywirdebau sylweddol a/neu ddeunydd amherthnasol.   Dealltwriaeth anghyflawn neu rannol ddiffygiol o’r prif ddulliau ymholi yn y ddisgyblaeth. 
	Gwybodaeth a dealltwriaeth feirniadol gyfyngedig ond digonol o’r cysyniadau a’r egwyddorion sefydledig yn y maes pwnc, gydag ychydig o fylchau yn y dewis o ddeunydd.  Dealltwriaeth feirniadol gyfyng o’r prif ddulliau ymholi.  
	Mae’r wybodaeth yn weddol fanwl a chywir.  Dealltwriaeth feirniadol dda o’r cysyniadau a’r egwyddorion sefydledig a’r prif ddulliau ymholi, gyda mân fylchau yn y dewis o ddeunydd. 
	Mae’r wybodaeth yn weddol helaeth.   Arddengys ddealltwriaeth feirniadol gymwys iawn o gysyniadau ac egwyddorion sefydledig y pwnc a’r prif ddulliau ymholi.   Gwybodaeth eang a manwl. 
	Gwybodaeth fanwl, ragorol a dealltwriaeth feirniadol iawn o gysyniadau ac egwyddorion sefydledig y pwnc a’r prif ddulliau ymholi.  
	Gwybodaeth eithriadol o fanwl, a dealltwriaeth feirniadol ragorol o gysyniadau ac egwyddorion sefydledig y pwnc a’r prif ddulliau ymholi.  Gall fynd y tu hwnt i theorïau sefydledig. 

	Sgiliau Gwybyddol a Deallusol 
(Gwerthuso a dadansoddi cysyniadau ac egwyddorion mewn modd beirniadol; dadl a barn; y cyfyngiadau ar eu gwybodaeth, a’r modd y mae hyn yn dylanwadu ar eu dadansoddiadau a’u dehongliadau.) 
	Gwaith hollol neu bron yn hollol ddisgrifiadol.  Fawr ddim neu ddim gwerthuso a dadansoddi cysyniadau ac egwyddorion mewn modd beirniadol. 
Wedi methu datblygu dadleuon, gan arwain at farn afresymegol neu annilys.  Cyffredinoliadau neu farn heb sail, wedi’u gwneud heb ddefnyddio unrhyw dystiolaeth gredadwy.

	Gwaith disgrifiadol ar y cyfan, gyda defnydd arwynebol o werthuso a dadansoddi cysyniadau ac egwyddorion mewn modd beirniadol. Datblygu gwan ar ddadleuon a barn.  Derbynnir gwybodaeth yn anfeirniadol, defnyddia ddatganiadau cyffredinol heb fawr o dystiolaeth a barn heb sail.  Syniadau weithiau’n afresymegol ac yn gwrthddweud ei gilydd.
	Ymgais cyfyngedig at werthuso a dadansoddi cysyniadau ac egwyddorion mewn modd beirniadol, gan dueddu tuag at ddisgrifio. 
Peth tystiolaeth i gefnogi dadleuon a barn ond gall y rhain fod heb eu datblygu’n ddigonol, ag ychydig o anghysondeb / camddehongli neu wedi methu cydnabod yn llawn y cyfyngiadau ar wybodaeth.


	Rhywfaint o werthuso a dadansoddi cysyniadau ac egwyddorion mewn modd beirniadol, er ei fod yn ddisgrifiadol mewn mannau.  
Ymwybyddiaeth gynyddol o’r cyfyngiadau ar eu gwybodaeth a’u gallu i ddefnyddio tystiolaeth i gefnogi’r ddadl er gyda thuedd i daeru / datgan barn yn hytrach na dadlau ar sail rheswm a thystiolaeth. 
Dadleuon dilys a barn resymegol gan mwyaf.  
	Gwerthuso a dadansoddi cysyniadau mewn modd beirniadol, cadarn.  Yn ddethol o ran ystod y dystiolaeth a ddefnyddir ac yn cyfuno yn hytrach na disgrifio.  Gallu i ddyfeisio dadleuon sy’n dangos ymwybyddiaeth o safbwyntiau gwahanol, ac i ddefnyddio tystiolaeth mewn modd argyhoeddiadol i gefnogi barn briodol a dilys.  
	Gwerthuso a dadansoddi cysyniadau ac egwyddorion mewn modd beirniadol, rhagorol gan arwain at ddadleuon a barn resymegol a rhesymedig ar sail tystiolaeth.  Cydnabyddiaeth eglur o safbwyntiau eraill ac ymwybyddiaeth gref o'r cyfyngiadau ar eu gwybodaeth. 
Gallu i feddwl yn annibynnol ac i ‘weld y tu hwnt i’r cwestiwn', gan awgrymu rhywfaint o afael ar y maes a’r cysyniadau ehangach.
	Gwerthuso a dadansoddi cysyniadau ac egwyddorion mewn modd beirniadol, eithriadol.  Defnyddia dystiolaeth yn eithriadol o dda i gysylltu syniadau, a chefnogi dadleuon a barn resymegol ac argyhoeddiadol iawn.  Tystiolaeth o feddwl yn annibynnol a gallu i ‘weld y tu hwnt i’r cwestiwn', gan awgrymu gafael eglur ar y maes a’r cysyniadau ehangach. Cydnabyddiaeth dreiddgar o'r cyfyngiadau ar eu gwybodaeth, a’r modd y mae hyn yn dylanwadu ar eu dadansoddiadau a’u dehongliadau. 

	Sgiliau Ymarferol
(Cymhwyso cysyniadau ac egwyddorion sylfaenol yn fwy eang y tu allan i'r cyd-destun lle y’u hastudiwyd yn gyntaf; defnyddio ystod o dechnegau sefydledig; cynnig atebion i broblemau sy’n deillio o’r dadansoddiad.)
	Defnydd cyfyngedig, neu ddim defnydd o ddulliau sefydledig, deunyddiau, offer a/neu dechnegau.
Fawr ddim neu ddim gwerthfawrogiad o gyd-destun y cymhwyso. 
Dealltwriaeth gyfyngedig o gymhwyso theori i arfer neu o wneud cysylltiadau priodol rhwng y ddau. 
Sgiliau datrys problemau gwan iawn y tu allan i’r cyd-destun lle y’u hastudiwyd yn gyntaf.  
	Cymhwyso dulliau sefydledig, deunyddiau, offer a/neu dechnegau mewn modd elfennol ond heb ystyriaeth na chymhwysedd. Gwerthfawrogiad diffygiol o gyd-destun y cymhwyso. 
Dealltwriaeth wan o gymhwyso theori i arfer, gyda thystiolaeth achlysurol yn unig o wneud cysylltiadau priodol rhwng y ddau.  Sgiliau datrys problemau gwan y tu allan i’r cyd-destun lle y’u hastudiwyd yn gyntaf.  


	Ymwybyddiaeth ddigonol o ddulliau sefydledig, deunyddiau, offer a/neu dechnegau ac yn cymhwyso’r rheini mewn modd priodol ar y cyfan.
Gwerthfawrogiad sylfaenol o gyd-destun y cymhwyso.  Gwybodaeth a dealltwriaeth ddamcaniaethol wedi’u cymhwyso’n ymarferol, ond heb wneud cysylltiadau rhesymegol rhwng y ddau bob tro. 
Gall ddynodi problemau a chynnig atebion sylfaenol y tu allan i’r cyd-destun lle y’u hastudiwyd yn gyntaf.  
	Cymhwyso dulliau sefydledig, deunyddiau, offer a/neu dechnegau mewn modd da a phriodol.
Gwerthfawrogiad eglur o gyd-destun y cymhwyso.  Cymhwyso theori i arfer mewn modd cyson, cywir a rhesymegol ar y cyfan, gan wneud cysylltiadau priodol rhwng y ddau. 
Gall ddynodi problemau a chynnig atebion priodol ar y cyfan y tu allan i’r cyd-destun lle y’u hastudiwyd yn gyntaf. 
	Cymhwyso ystod o ddulliau sefydledig, deunyddiau, offer a/neu dechnegau mewn modd da iawn.
Ystyriaeth dda iawn o gyd-destun y cymhwyso, gyda mewnwelediad treiddgar. Cymhwyso theori i arfer mewn modd cyson, cywir a rhesymegol, gan wneud cysylltiadau priodol rhwng y ddau.  Gall ddynodi problemau a chynnig atebion priodol y tu allan i’r cyd-destun lle y’u hastudiwyd yn gyntaf. 
Tystiolaeth o rywfaint o greadigrwydd.  
	Cymhwyso ystod o ddulliau sefydledig, deunyddiau, offer a/neu dechnegau mewn modd uwch.
Mae cyd-destun y cymhwyso yn ystyriol ac yn dreiddgar. 
Cymhwyso theori i arfer mewn modd cyson, cywir a rhesymegol, gan wneud cysylltiadau datblygedig rhwng y ddau.  Gall ddynodi problemau a chynnig atebion creadigol, rhagorol y tu allan i’r cyd-destun lle y’u hastudiwyd yn gyntaf.  
	Lefelau eithriadol o sgiliau cymhwyso a defnyddio gan ddefnyddio dulliau sefydledig, offer a/neu dechnegau.   Cymhwyso theori i arfer mewn modd cyson, cywir a rhesymegol, gan wneud cysylltiadau datblygedig iawn rhwng y ddau.  Gall ddynodi problemau arferol ac anarferol a chynnig atebion creadigol, eithaf soffistigedig y tu allan i’r cyd-destun lle y’u hastudiwyd yn gyntaf.  

	Sgiliau trosglwyddadwy ar gyfer bywyd ac arfer proffesiynol
(Cyfleu’n effeithiol ar amrywiaeth o ffurfiau i gynulleidfaoedd arbenigol ac anarbenigol; y rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer cyfrifoldeb personol a gwneud penderfyniadau.)
	Cyfrwng cyfathrebu yn amhriodol neu wedi’i gam-gymhwyso.
Mae’r gwaith wedi’i strwythuro’n wael, yn ddi-drefn, a/neu wedi’i fynegi’n ddryslyd.  Defnydd gwan iawn o iaith a/neu arddull amhriodol iawn.  Wedi methu gweithio’n effeithiol yn rhan o grŵp. Fawr ddim neu ddim tystiolaeth o’r sgiliau ar gyfer cyflogaeth sy’n gofyn am arfer cyfrifoldeb personol a gwneud penderfyniadau.


	Cyfrwng cyfathrebu wedi’i ddylunio’n wael a/neu ddim yn addas at y gynulleidfa. 
Mae’r gwaith wedi’i gyflwyno’n wael mewn modd digyswllt.  Mae wedi’i strwythuro’n llac, ac ar brydiau’n anghydlynol, a gwybodaeth a syniadau wedi’u mynegi’n wael yn aml.  Defnydd gwan o iaith a/neu arddull amhriodol.  Ymagwedd ddiffygiol at waith grŵp, gan fodloni rhwymedigaethau rhannol i eraill yn unig.  Tystiolaeth gyfyngedig o’r sgiliau ar gyfer cyflogaeth sy’n gofyn am arfer cyfrifoldeb personol a gwneud penderfyniadau.
	Gall gyfathrebu mewn cyfrwng sy’n addas ar gyfer y gynulleidfa ond gyda lle i wella. 
Cyflwyniad a strwythur yn drefnus ar y cyfan, lle mynegir syniadau / cysyniadau perthnasol mewn modd rhesymol.  Gall fod diffyg cydlyniad mewn mannau yn y gwaith.  Gall weithio fel rhan o grŵp, gan fodloni’r rhan fwyaf o’r rhwymedigaethau i bobl eraill ond efallai gyda chyfranogiad cyfyngedig mewn gweithgareddau grŵp. 
Arddengys y sgiliau sylfaenol ar gyfer cyflogaeth sy’n gofyn am arfer cyfrifoldeb personol a gwneud penderfyniadau, gyda rhai meysydd o fân wendid. 
	Gall gyfathrebu’n effeithiol mewn cyfrwng sy’n addas ar gyfer y gynulleidfa, ond gall fod â mân wallau.
Mae’r gwaith yn gydlynol a threfnus ar y cyfan, mewn strwythur addas ac ar y cyfan mae wedi’i fynegi’n eglur.  Gall weithio’n effeithiol yn annibynnol a/neu fel rhan o dîm, gyda chyfraniadau eglur at weithgareddau grŵp. 
Arddengys y sgiliau ar gyfer cyflogaeth sy’n gofyn am arfer cyfrifoldeb personol a gwneud penderfyniadau, gyda rhai meysydd o gryfder a rhai o fân wendid. 
	Gall gyfathrebu’n dda, yn hyderus ac yn gyson mewn cyfrwng sy’n addas ar gyfer y gynulleidfa.
Mae’r gwaith yn gydlynol, yn rhugl, wedi’i strwythuro’n dda ac yn drefnus.  Gall weithio’n dda iawn yn ymreolaethol a/neu fel rhan o dîm, gyda chyfraniadau da iawn at weithgareddau grŵp. 
Arddengys sgiliau da iawn ar gyfer cyflogaeth sy’n gofyn am arfer cyfrifoldeb personol a gwneud penderfyniadau, gyda mân wendid achlysurol yn unig.
	Gall gyfathrebu’n broffesiynol, yn hyderus ac yn gyson mewn cyfrwng sy’n addas ar gyfer y gynulleidfa.
Mae’r gwaith yn gydlynol, yn rhugl iawn ac wedi’i gyflwyno’n fedrus. Gall weithio’n ymreolaethol gyda menter.  Lle bo’n berthnasol gall weithio’n broffesiynol o fewn tîm, gan ddangos sgiliau arwain fel y bo’n briodol, gan fodloni ymrwymiadau. Arddengys sgiliau rhagorol ar gyfer cyflogaeth sy’n gofyn am arfer cyfrifoldeb personol a gwneud penderfyniadau, gydag awydd i ddatblygu ymhellach.

	Gall gyfathrebu gyda lefel eithriadol o uchel o broffesiynoldeb, sy’n addas iawn ar gyfer y gynulleidfa. 
Mae’r gwaith yn eithriadol o gydlynol, yn rhugl iawn ac wedi’i gyflwyno’n broffesiynol. Gall weithio’n eithriadol o dda o fewn tîm, gan ddangos sgiliau arwain. Arddengys sgiliau eithriadol ar gyfer cyflogaeth sy’n gofyn am arfer cyfrifoldeb personol a gwneud penderfyniadau gydag awydd i ddatblygu ymhellach.

